作者：无名氏
词牌/韵律：奉礼歌

paragraphs: 六龙承驭。
紫坛平、瑞蔼葱笼拥神都。
肃环卫、严貔虎。
鸡人行漏传呼。
灵景霁、星斗临帝居。
旷天宇。
微风来、翠幄绕相鸟。
对越方初。
笳鼓震，饶箫举。
阳律才动协气舒。
氛祲交祛。
物昭苏。
抚瑶图。
柴类精诚，当契唐虞。
思前古。
泰平承多祐。
包戈偃革，柔远咏皇谟。
称文武。
四表覆盂。
端冕出、从路车。
兵帅谨储胥。
唯奏凯、乐康臞。
朝野欢娱。
歌帝烈，扬盛节，园丘礼大洽，霈泽绵区。